Batalio di Khalhin Gol
La batalio di Khalhin Gol de la 15ma til la 31ma di agosto 1939 en Mongolia esis batalio qua eventis inter Sovietiana e Japoniana trupi ante la duesma mondomilito, kun decidigiva vinko da Sovietiani. Komandita da Georgi Jukov, la rezulto di la batalio chanjis l'opiniono di Japoniana chefi pri atakar Pearl Harbor vice Siberia, e permisis Sovietia sendar lua maxim bona trupi kontre naziista Germania dum l'Operaco Barbarossa.

Japoniana agreso 

Ye la 11ma di mayo 1939 Japoniana trupi eniris la teritorio di Mongolia, lore federita kun Sovietia, de lua satelito-stato Mandchukuo. Mongoliana trupi retretis trans la fluvio Khalhin Gol. Ye la 13ma di mayo granda nombro di Mongoliana soldati riokupis la perdita teritoro, ma la sequanta dio Japoniana trupi komandita dal lietnanto-kolonelo Yaozo Azuma e dal kolonelo Takemitsu Yamagata kontreatakis, e Mongoliani retretis. Altra kombati duris dum la monati di junio e julio, tamen Japoniani duris mantenar l'okupeso.

Sovietiana chefo Iosif Stalin imperis ad STAVKA (centro di reda armeo) pri developar plano kontre l'invado. Yuna generalo Georgi Jukov, qua evitis la purgi, selektesis.

Batalio 
Pos nesevera kombati Jukov decidis lansar atako ye la 20ma di agosto 1939 por ekpulsar Japoniani de Khalhim Gol e finar la lukto. Ilu decidis atakar unesme per tanki por maxima intenseso e rapideso, e nur depos okupar la tereno per l'uzo di infantrio. Sovietiani anke uzis avioni por atakar rapide Japoniana komuniko-linei. Provizuri transportesis de Chita (600 km fore la batalio-feldo) ed adminime 4.000 tanki uzesis. Jukov preparis specala armeo kun  soldati, brigado di vehili mi-kurasigita, e bon avioni.

Jukov disimulis la proximeso dil invado, per simulachar ke ilu preparis nur defensiva agadi. Ilu savis ke Japoniani atakus ye la 24ma di agosto, e mantenis komuniki kun Moskva sen uzar kodexo e sempre pri "defensiva prepari", quankam sekrete preparis la invado. Sovietiana trupi lansis surpriz-atako per artilrio e 557 avioni kontre Japoniani ye 5:45 kloki la 20ma di agosto.

La vinko di Jukov esis kompleta e rapida, grandaparte pro l'efikiva uzo di tanki, qui pasis adlatere e siejis Japonian armeo, preninta lua provizuri. Ye la 27ma di agosto, Japonini probis ekigar ma faliis. Kande lia chefi ne aceptis kapitulacar, Jukov bombardis li til la kompleta destrukto. Ye la 31ma di agosto Japoniana trupi en Mongolia esis komplete destruktita.

Sen minacesir per un "duesma fronto" en Azia, Iosif Stalin povis koncentrar su pri la milito en Europa.

Referi

Bibliografio 
 Coox, Alvin D.: Nomonhan: Japan Against Russia, 1939. Two volumes; 1985, Stanford University Press. ISBN 0-8047-1160-7

Khalhin Gol